དགེ་རྒན་གྱི་བཀའ་དྲིན་རྗེས་སུ་དྲན་དགོས་པ་ནི།འོ་སྐོལ་གྱི་དགེ་རྒན་འདིའི་བཀའ་དྲིན་ཅི་ཙམ་འོང་ཞེ་ན།བ་གླང་མི་ཁྱུ་མཉམ་མཉམ།ཞེས་པ་སྟེ།བ་གླང་མི་ཁྱུ་ཞེས་པ་ནི།འོ་སྐོལ་དང་པོ་ཙ་ན་ཅི་ཡང་མི་ཤེས་པ་བ་གླང་དང་འདྲ་བ་དེ།ད་ལྟ་བྱེད་སྙིང་འདོད་ཙམ་ན་ཅི་ཡང་ཤེས་ཤིང་།རིག་པ་དང་ལྡན་པ་འདི་དགེ་རྒན་གྱི་བཀའ་དྲིན་ཡིན་ཏེ་བ་གླང་མི་ཁྱུར་བཅུག་པའི་ཚོད་ཡིན།སྔར་གྱི་ཡོན་ཏན་ཆེ་སྐྱེས་ཆུང་སྐྱེས་ཐམས་ཅད་དགེ་རྒན་གྱི་བཀའ་དྲིན་ཡིན་གསུངས།མི་མཉམ་མཉམ་ཞེས་པ་ནི།འོ་སྐོལ་དང་པོ་ཙ་ན་མི་ཐམས་ཅད་ཀྱིས་བརྙས་བཅོས་ཀྱི་གནས་ཤིག་ཡོད་པ་དེ།ད་ལྟ་མི་མཉམ་པ་དང་མཉམ་དུ་བཅུག་པ་ཐམས་ཅད་ཀྱི་གོང་དུ་བཏོན་ནས་ཐམས་ཅད་ཀྱི་ཕུད་དུ་ཁུར་བ་འདི་དགེ་རྒན་གྱི་བཀའ་དྲིན་ཡིན་པས།མོས་པ་དང་གུས་པ་ཆེར་བྱེད་དགོས་གསུངས།